จักรพรรดิโคเง็ง

จักรพรรดิโคเง็ง (Kōgen-tennō) เป็นจักรพรรดิญี่ปุ่นในตำนานองค์ที่ 8 ตามลำดับการสิบราชบัลลังก์แบบดั้งเดิม เราทราบข้อมูลเกี่ยวกับจักรพรรดิพระองค์นี้น้อยมาก เนื่องจากขาดข้อมูลที่สามารถตรวจยืนยันและศึกษาเพิ่มเติมได้ นักประวัติศาสตร์รู้จักโคเง็งในฐานะ "จักรพรรดิในตำนาน" เนื่องจากมีข้อถกเถียงเรื่องการมีตัวตนของพระองค์ ในโคจิกิไม่ได้ระบุอะไรนอกจากพระนามและพระราชพงศาวลี เชื่อกันว่ารัชสมัยของโคเง็งเริ่มต้นใน 214 ปีก่อน ค.ศ. พระองค์มีพระมเหสีหลัก และพระมเหสีรองสองพระองค์ ซึ่งมีพระราชโอรสธิดาด้วยกัน 6 พระองค์ หลังพระองค์สวรรคตเมื่อ 158 ปีก่อน ค.ศ. พระราชโอรสองค์หนึ่งขึ้นครองราชย์เป็นจักรพรรดิไคกะ

**เรื่องราวตามตำนาน**
ในโคจิกิและนิฮงโชกิบันทึกเฉพาะพระนามและพระราชพงศาวลีของโคเง็ง โดยจักรพรรดิโคเง็งเสด็จพระราชสมภพในช่วง 273 ปีก่อน ค.ศ. และได้รับการบันทึกว่าเป็นพระราชโอรสองค์โตในจักรพรรดิโคเร พระราชมารดามีพระนามว่า "คูวาชิ-ฮิเมะ" ธิดาในชิกิ โนะ อางาตานูชิ โอโอเมะdate=May 2019 พระองค์มีพระนามก่อนครองราชย์คือ เจ้าชายโอ-ยามาโตะ-เนโกะ-ฮิโกะ-คูนิ-คูรุ โนะ มิโกโตะ ก่อนขึ้นครองราชย์ใน 214 ปีก่อน ค.ศ. โคจิกิบันทึกว่าพระองค์ปกครองจากพระราชวังซาไกฮาระ-โนะ-มิยะ (Sakaihara-no-miya หรือนิฮงโชกิระบุเป็น 軽境原宮) ที่คารุ ในบริเวณที่ภายหลังรู้จักในนามแคว้นยามาโตะ จักรพรรดิโคเง็งมีพระมเหสีหลวง (จักรพรรดินี) นาม อุตสึชิโกเมะ ร่วมกับพระมเหสีอีกสองพระองค์ พระราชโอรสองค์แรกมีพระนามว่า เจ้าชายโอฮิโกะ และเป็นบรรพบุรุษสายตรงของตระกูลอาเบะ (ตามที่ปรากฏในนิฮงโชกิ) เจ้าชายฮิโกฟุตสึโอชิโนมาโกโตะ พระราชโอรสองค์หนึ่งของพระองค์ เป็นปู่ของทาเกโนอูจิ โนะ ซูกูเนะ วีรบุรุษ-รัฐบุรุษญี่ปุ่นในตำนาน จักรพรรดิโคเง็งครองราชย์จนกระทั่งสวรรคตเมื่อ 158 ปีก่อน ค.ศ. พระราชโอรสองค์ที่สองขึ้นครองราชย์เป็นจักรพรดริองค์ถัดไป

**ข้อมูลเท่าที่มีอยู่**
การดำรงอยู่ของจักรพรรดิอย่างน้อยเก้าพระองค์แรกยังคงเป็นที่ถกเถียง เนื่องจากมีข้อมูลสำหรับการตรวจยืนยันและศึกษาเพิ่มเติมไม่เพียงพอ นักประวัติศาสตร์จึงถือให้โคเง็งเป็น "จักรพรดริในตำนาน" และเป็นจักรพรรดิองค์ที่ 7 จากจักรพรรดิ 8 พระองค์ที่ไม่มีตำนานเฉพาะเกี่ยวกับพระองค์ พระนามโคเง็ง-เท็นโนพระราชทานแก่พระองค์หลังสวรรคตโดยคนรุ่นหลัง พระนามของพระองค์อาจได้รับการกำหนดให้ถูกต้องตามหลักการหลังช่วงชีวิตที่ระบุเข้ากับโคเง็งมาหลายศตวรรษ โดยอาจอยู่ในช่วงเวลาที่มีการรวบรวมตำนานต้นกำเนิดราชวงศ์ญี่ปุ่นเข้าเป็นพงศาวดารที่ปัจจุบันรู้จักกันในชื่อโคจิกิ

**พระมเหสีและพระราชโอรสธิดา**
จักรพรรดินี: 欝色謎命 (Utsushikome; สวรรคต 157 ปีก่อน ค.ศ.) พระธิดาในโอยากูจิซูกูเนะ
**%E5%A4%A7%E5%BD%A6%E5%91%BD (大彦命) บรรพบุรุษของลูกหลานตระกูลอาเบะทั้งหมด
**เจ้าชายซูกูนาโอโกโกโระ (少彦男心命)
**เจ้าชายวากายามาโตเนโกฮิโกโอโอบิ (稚日本根子彦大日日尊) ภายหลังเป็นจักรพรรดิไคกะ
**เจ้าหญิงยามาโตโตโตะ-ฮิเมะ (倭迹迹姫命)
*พระมเหสี: อิกางาชิโกเมะ (Ikagashikome) พระธิดาในโอเฮโซกิ
**เจ้าชายฮิโกฟุตสึโอชิโนมาโกโตะ (彦太忍信命) ปู่ของทาเกโนอูจิ โนะ ซูกูเนะ (Takenouchi no Sukune)
*พระมเหสี: ฮานิยาซุ-ฮิเมะ (Haniyasu-hime) พระธิดาในคาวาจิ-โนะ-อาโอตามากาเกะ
**เจ้าชายทาเกฮานิยาซูฮิโกะ (武埴安彦命; สวรรคต 88 ปีก่อน ค.ศ.)

**หมายเหตุ**

**อ้างอิง**

**อ่านเพิ่ม**
 Asakawa, Kan'ichi. (1903).    The Early Institutional Life of Japan. Tokyo: Shueisha.  4427686;   see online, multi-formatted, full-text book at openlibrary.org- Aston, William. (1896).   Nihongi: Chronicles of Japan from the Earliest Times to A.D. 697. London: Kegan Paul, Trench, Trubner.  448337491- Brown, Delmer M. and Ichirō Ishida, eds. (1979).   Gukanshō: The Future and the Past. Berkeley: University of California Press. 978-0-520-03460-0;  251325323- Chamberlain, Basil Hall. (1920).  The Kojiki. Read before the Asiatic Society of Japan on April 12, May 10, and June 21, 1882; reprinted, May, 1919.  1882339- Nussbaum, Louis-Frédéric and Käthe Roth. (2005).   Japan encyclopedia. Cambridge: Harvard University Press. 978-0-674-01753-5;  58053128- Ponsonby-Fane, Richard Arthur Brabazon. (1959).   The Imperial House of Japan. Kyoto: Ponsonby Memorial Society. 194887- Titsingh, Isaac. (1834). Nihon Ōdai Ichiran; ou,   Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland.  5850691- Varley, H. Paul. (1980).   Jinnō Shōtōki: A Chronicle of Gods and Sovereigns. New York: Columbia University Press. 978-0-231-04940-5;  59145842
โคเง็ง
หมวดหมู่:บุคคลในยุคยาโยอิ
หมวดหมู่:บุคคลที่เกิดในปี พ.ศ. 271
หมวดหมู่:บุคคลที่เสียชีวิตในปี พ.ศ. 386